John Joseph Kain

John Joseph Kain (født 31. mai 1841 i Martinsburg i Virginia i USA, død 13. oktober 1903 i St. Louis i Missouri) var en amerikansk katolsk geistlig og erkebiskop av St. Louis.

Liv og virke

Bakgrunn
John Joseph Kains foreldre, Jeremiah og Ellen Kain, var innvandrere fra Irland. Etter avsluttet skolegang i Catonsville i Maryland begynte John Joseph Kain sine teologiske og filosofiske studier på Mary’s College.

Prest
Han ble presteviet den 2. juli 1866 i en alder av 25 år av biskop Richard Vincent Whelan. Han ble sjelesørger i Harpers Ferry og betjente samtidig noen andre menigheter i West Virginia og Virginia. Han fikk under sin tid der gjenoppbygd de borgerkrigsraserte kirkene i Harpers Ferry, Martinsburg, Winchester og Berkeley Springs.

Biskop av Wheeling
Pave Pius IX utnevnte Kain den 12. februar 1875 til biskop av Wheeling. Bispevielsen ble foretatt av erkebiskopen av Baltimore, James Roosevelt Bayley, den 23. mai samme år i St. James-katedralen i Wheeling; medkonsekratorer biskopen av Wilmington, Thomas Andrew Becker, og biskopen av Richmond, James Gibbons.

I bispedømmet Wheeling hadde han tre dusin prester og 20.000 katolikker under sin jurisdiksjon. I 1879 bygde han et gotisk kapell i Mt. Calvary Cemetery til minne om biskop Whelan, og i det ble biskopene  Patrick James Donahue, Thomas John McDonnell, John Joseph Swint og Joseph Howard Hodges. I 1882 avholdt han en bispedømmesynode, der man besluttet å opprette et fond for eldre prester; i 1887 kalte han sammen nok en synode.

Koadjutorerkebiskop, så erkebiskop, av Saint Louis
Pave Leo XIII utnevnte ham den 21. mai 1893 til koadjutorerkebiskop av St. Louis og til titulærerkebiskop av Oxyrynchus. Den 21. mai 1895 fratrådte Peter Richard Kenrick, erkebiskopen av St. Louis, og samme dag ble Kain innført i embedet. Kain var den første erkebiskop av St. Louis som var født i USA.

Den 13. oktober 1903 døde Kain i en alder av 62 år på St. Agnes' Sanitarium i Baltimore etter lang tids sykdom.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santorio (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Carlo Boschi (1715-1788) *1760
 Kardinal Bartolomeo Pacca (1756-1844) *1786
 Pave Gregor XVI (1765-1846) *1831
 Kardinal Lodovico Altieri (1805-1867) *1836
 Erkebiskop Gaetano Bedini (1806-1864) *1852
 Erkebiskop James Roosevelt Bayley (1814-1877) *1853
 Erkebiskop John Joseph Kain (1841-1903) *1875

Litteratur
 Who Was Who in America, Vol. I:1897-1942.  Chicago:The A.N. Marquis Company, 1942.

Referanser 

Katolske biskoper fra USA
Linjen Rebiba
Personer fra Berkeley County i Vest-Virginia